Welcome Home (Sanitarium)

«Welcome Home (Sanitarium)» er den fjerde sangen og den tredje singlen fra Metallicas tredje studioalbum, Master of Puppets.

Sangtekst
Teksten til Welcome Home (Sanitarium) ble inspirert av Ken Keseys roman Gjøkeredet.Metallica leksikon: Welcome Home (Sanitarium)  Som resten av sangene på Master of Puppets handler denne sangen også om maktesløsthet. Denne teksten handler spesielt om følelsen av galskap og hvordan det er å være fanget i et sanatorium, som forøvrig er en form for galehus. Sangen avsluttes med noen korte stroffer som kanskje kan tolkes som at asylumet blir utsatt for et opprør.

Musikken
Sangen starter rolig, med harmonisk gitar som skal forestille timer som sakte tikker forbi. Etter den cirka 20 sekunder lange introen starter hovedriffet som vedvarer gjennom hele sangen. Sangteksten så vel som vokal i seg selv blir progressivt tyngre og tyngre etter hvert som sangen kommer videre. Gitarlyden blir også mer "heavy" jo lengre en kommer ut i sangen, og sangen avsluttes med flere soloer. 
Den originale demoen til denne sangen inneholder en utvidet avslutning som er bygget opp av noen bass og gitar-soloer brukt i "Orion" fra samme album.

Live
Welcome Home (Sanitarium) er en av Metallicas mest populære sanger blant fans. Den er en konsertfavoritt og har blitt spilt omkring 700 ganger live. Den har også enkelte ganger blitt kombinert med sangen Master of Puppets. Denne kombinasjonen blir ofte kalt "Mastertarium".Sangtekst til "Mastertarium" som den ble fremført i 2003

Cover-versjoner
Siden sangen er såpass populær i metal-verdenen og blir sett på som en av Metallicas store klassikere. Følgende band har gjort cover-versjoner av sangen.
Anthrax
Apocalyptica (Fra Plays Metallica by Four Cellos)
John Marshall, Mikkey Dee, Tony Levin, og Whitfield Crane på Metallica Assault: A Tribute to Metallica.
Limp Bizkit (på Metallica Tribute Concert og MTV Metallica Icon i 2003 og på Summer Sanitarium Tour 2003)
Dream Theater (Fra live-konsert Master of Puppets hvor hele Master of Puppets albumet er fremført live.)
Bullet for My Valentine (FraKerrang!'s Master of Puppets: Remastered.)
Razed in Black
Thunderstone (Fra Tribute to the Four Horsemen cover album.)
Machine Head
Harptallica (fra Harptallica: A Tribute)

Referanser

 Eksterne lenker   


Kategori:Metallica-sanger
Kategori:Sanger fra 1986
Kategori:Singler fra 1986